Prisen, med røtter tilbake til 1984, hadde tidligere år fokusert på oppdrags- og reklamefilmer. Foran årets utdeling hadde Norske Film- og TV-produsenters forening startet et samarbeid med de norske TV-kanalene og opprettet stiftelsen Gullruten. Prisen ble dermed endret til å være en fjernsynspris, men innehold fortsatt priskategorier for oppdrags- og reklamefilmer i noen år til. Som en del av omleggingen ble prisutdelingen lagt til Bergen i forbindelse med Nordiske mediedager.